CELEX: 62011TN0651
Language: et
Date: 2011-12-16 00:00:00
Title: Kohtuasi T-651/11: 16. detsembril 2011 esitatud hagi — Syriatel Mobile Telecom versus nõukogu

11.2.2012   
            
            
               ET
            
            
               Euroopa Liidu Teataja
            
            
               C 39/20
            
         16. detsembril 2011 esitatud hagi — Syriatel Mobile Telecom versus nõukogu
   (Kohtuasi T-651/11)
   2012/C 39/39
   Kohtumenetluse keel: prantsuse
   
      Pooled
   
   
      Hageja: Syriatel Mobile Telecom (Joint Stock Company) (Damaskus, Süüria) (esindaja: advokaat J. Pujol)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tunnistada hageja hagi vastuvõetavaks ja põhjendatuks;
            
         
               —
            
            
               seetõttu, tühistada otsus 2011/628/ÜVJP ja määrus nr 959/2011 (EL) ja nende rakendusaktid hagejat puudutavas osas;
            
         
               —
            
            
               mõista kohtukulud välja Euroopa Liidu Nõukogult
            
         
      Väited ja peamised argumendid
   
   Hageja esitab hagi põhjenduseks 6 väidet.
   
               1.
            
            
               Esimese väite kohaselt puudub otsusel 2011/628/ÜVJP (1) õiguslik alus, kuna otsus 2011/273/ÜVJP (2) on otsusega 2011/782/ÜVJP (3) tunnistatud kehtetuks.
            
         
               2.
            
            
               Teise väite kohaselt puudub määrusel 950/2011 (4) õiguslik alus, kuna otsus 2011/273/ÜVJP on tunnistatud kehtetuks.
            
         
               3.
            
            
               Kolmanda väite kohaselt rikuvad vaidlustatud meetmed kaitseõigusi, eelkõige õigust tõhusale kohtulikule kaitsele, mis on sätestatud Euroopa inimõiguste ja põhivabaduste kaitse konventsiooni (edaspidi („EIPKK”) artiklites 6 ja 13, ELTL artiklis 215 ja Euroopa Liidu põhiõiguste harta artiklites 41 ja 47.
            
         
               4.
            
            
               Neljanda väite kohaselt on kostja rikkunud põhjendamiskohustust, kuna antud põhjendus ei vasta kohustusele, mis tuleneb Euroopa Liidu institutsioonidele EIPKK artiklist 6, ELTL artiklist 296 ja Euroopa Liidu põhiõiguste harta artiklist 41.
            
         
               5.
            
            
               Viienda väite kohaselt piiravad vaidlustatud meetmed põhjendamatult ja ebaproportsionaalselt hageja põhiõigusi, eelkõige tema omandiõigust, mis on ette nähtud EIPKK lisaprotokolli artiklis 1 Euroopa Liidu põhiõiguste harta artiklis 17, ning õigust reputatsiooni austamisele, mis on ette nähtud EIPKK artiklis 8 ja artikli 10 lõikes 2.
            
         
               6.
            
            
               Kuuenda väite kohaselt on kahjustatud konkurentsi Euroopa Liidus, kuna võetud meetmete tõttu on Euroopa Liidu telekommunikatsioonivõrgu normaalne toimimine moonutatud ja see kahjustab Euroopa operaatorite vahelist konkurentsi ja liikmesriikide vahelist kaubandust.
            
         
      (1)  Nõukogu 23. septembri 2011. aasta otsus 2011/628/ÜVJP, millega muudetakse otsust 2011/273/ÜVJP Süüria vastu suunatud piiravate meetmete kohta (ELT L 247, lk 17).
   
      (2)  Nõukogu 9. mai 2011. aasta otsus Süüria vastu suunatud piiravate meetmete kohta (ELT L 121, lk 11).
   
      (3)  Nõukogu 1. detsembri 2011. aasta otsus 2011/782/ÜVJP, mis käsitleb Süüria vastu suunatud piiravaid meetmeid ja millega tunnistatakse kehtetuks otsus 2011/273/ÜVJP (ELT L 319, lk 56).
   
      (4)  Nõukogu 23. septembri 2011. aasta määrus, millega muudetakse määrust (EL) nr 442/2011 piiravate meetmete kohta seoses olukorraga Süürias (ELT L 247, lk 3).